CONVENIO COLECTIVO PARA O PERSOAL DO SERVIZO MUNICIPAL DE ABASTECEMENTO E SANEAMENTO DE AUGA DO CONCELLO DE MOAÑA, ADSCRITO Á EMPRESA AQUALIA GESTIÓN INTEGRAL DEL AGUA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 25/02/2020)

Visto o Acordo da Comisión Negociadora polo que se aproba o texto do convenio colectivo para o persoal do servizo de municipal de abastecemento e saneamento de Auga do Concello de Moaña, adscrito á empresa AQUALIA GESTIÓN INTEGRAL DEL AGUA, subscrito en representación da parte económica, por unha representación da empresa, e da parte social polo delegado de persoal da mesma elixido pola candidatura da organización sindical UGT, en data 14 de xaneiro do 2020. Primeiro.-Dito Acordo foi presentado na Xefatura Territorial de Vigo en data 29 de xaneiro do 2020. Segundo.-Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.-Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orde ao rexistro, publicación, depósito e notificación dos Acordos Colectivos pactados no ámbito da súa competencia. Segundo.-Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.-Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.-Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.-Dispoñer a súa publicación no Boletín Oficial da Provincia. Terceiro.-Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé Asinan o presente Convenio Colectivo de traballo da empresa FCC Aqualia, S. A. en Moaña, dunha parte, a representación legal dos traballadores/as da empresa FCC Aqualia, S. A. en Moaña, a través do seu Delegado de Persoal, como representación dos traballadores/as, e, da outra, os representantes legais da empresa, como representación empresarial de FCC Aqualia, S. A. O presente Convenio Colectivo será de aplicación a todo o persoal da empresa FCC Aqualia, S. A., concesionaria do Servizo Municipal de Abastecemento e Saneamento de Auga de Moaña. Este convenio entrará en vigor ó primeiro de xaneiro do 2019 sexa cal fose a data da súa publicación. Terá unha vixencia de tres anos, que rematará o 31 de decembro do 2021. Ambas partes consideran automaticamente denunciado o presente convenio ao final da súa vixencia, 31 de decembro de 2021, comprometéndose a inicia-la negociación do próximo convenio un mes antes da finalización da vixencia do actual. As retribucións do persoal estarán compostas polo salario base de convenio e os complementos que para cada actividade e categoría se determinan no articulado do convenio. O pagamento da nómina mensual efectuarase mediante transferencia bancaria á entidade previamente designada polo interesado. Para os anos 2019, 2020 e 2021 o salario base de convenio é o fixado nas táboas anexas ao presente convenio colectivo. Todo o persoal afectado por este convenio percibirá en concepto de antigüidade as cantidades fixadas nas táboas anexas ao presente convenio colectivo. A data de partida dos premios será a do primeiro de xaneiro ou a do primeiro de xullo, segundo que o ingreso na Empresa se producise o primeiro ou segundo semestre do ano. O persoal acollido a este convenio percibirá por este concepto, o quince por cento (15%) do importe dos salarios fixados na táboa anexa. O complemento de posto de traballo percibirase mensualmente. O persoal comprendido neste convenio, percibirá catro pagas extraordinarias de devengo trimestral, por importe cada unha delas dunha mensualidade, calculada sobre o salario base maila antigüidade, que serán efectivas o 31 de marzo, o 30 de xuño, o 30 de setembro e 22 de decembro. O cómputo efectuarase do seguinte xeito: Xaneiro, febreiro, marzo Marzo Abril, maio, xuño Xuño Xullo, agosto, setembro Setembro Outubro, novembro, decembro Decembro O persoal de novo ingreso, o que cese durante o primeiro semestre do ano, percibirá unicamente a parte proporcional das pagas extraordinarias de marzo e xuño, que corresponda ó tempo efectivamente traballado. Idéntico criterio aplicarase para o persoal que ingrese ou cese na empresa no segundo semestre do ano, respecto ás pagas extraordinarias de setembro e decembro. As retribucións en concepto de complemento de toxicidade por traballos tóxicos fíxase nos importes das táboas salariais anexas ao presente convenio colectivo, por mes efectivamente traballado. Aplicarase cando se efectúen cambios de contedores ou botellas de cloro ou reparen avarías nos aparellos de dosificación, ó persoal implicado nos ditos traballos, así como a todos aqueles traballadores que nun momento determinado efectúen traballos no abastecemento ou saneamento e depuración de auga con posibilidade de existencia de toxicidade. Todo o persoal incluído neste convenio percibirán un plus de convenio, que terá carácter de complemento salarial e o importe mensual será o establecido nas táboas anexas ao presente convenio colectivo. A empresa non exime da obriga de repoñer posibles perdas de diñeiro aquel persoal que a súa función leve implícito o manexo do diñeiro. Non obstante, como compensación do anterior, aboaráselle a este persoal durante a vixencia do convenio a cantidade establecida nas táboas anexas ao presente convenio colectivo, por mes efectivamente traballado. Poderanse realizar as horas extraordinarias por acumulación de tarefas, ausencias imprevistas, cambios de quenda e outras circunstancias de carácter estrutural, por mor da natureza do traballo a executar. O valor das hora extraordinarias é o fixado nas táboas anexas ao presente convenio colectivo. O persoal que utilice o vehículo da súa propiedade por conta da empresa, percibirá a cantidade de 0,27 euros/km. Será necesaria a aprobación do gasto por parte do responsable correspondente. O persoal que, por necesidade da empresa, teña que xantar ou cear fora do seu domicilio aboaráselle a cantidade de 15,50 € por cada dieta que se vexa obrigado a realizar. Enténdese que as melloras pactadas serán de aplicación a partir da data da sinatura do convenio colectivo. O persoal de operarios dividise en dous grupos, os responsables das redes e os responsables dos equipos. Ambos disporán dun dispositivo busca persoas (teléfono móbil ou calquera outro medio técnico que cumpra a mesma función, para realizar as respectivas gardas. O persoal de equipos é o responsable da parte eléctrica e mecánica dos equipos instalados, así como da supervisión do telemando e telecontrol. Ademais encargarase do correcto funcionamento da E. D. A. R. e a vixilancia do nivel dos depósitos. O persoal de rede é o responsable do resto. O luns, ó principio de cada semana entrarán de garda un traballador/a de rede e outro de equipos para atende-las tarefas respectivas, prolongándose a garda ata o luns seguinte. O devandito persoal portará o dispositivo busca persoas correspondente fora do horario laboral e atenderán debidamente os avisos que reciban durante toda a semana. O luns, ó principio de cada semana entrará de retén un traballador/a de rede para atende-las tarefas correspondentes, prolongándose o retén ata o luns seguinte. O devandito persoal portará o dispositivo busca persoas correspondente fora do horario laboral e atenderán debidamente os avisos que reciban durante toda a semana como apoio ao persoal de garda sempre que sexa requirida a súa presenza. O persoal de garda e retén semanal percibirá as cantidades que figuran nas táboas salariais anexas ao presente convenio. Estas cantidades consideraranse independentes da intervención que o persoal realice. Este tempo de intervención computarase desde que o persoal reciba o aviso de intervención e ata o seu retorno, e se compensará ben economicamente conforme ao establecido nas táboas anexas ao presente convenio colectivo, ou ben poderá ser compensado con tempo de descanso equivalente dentro dos 6 meses seguintes a súa realización. A compensación do tempo de intervención, tanto económica como por descanso, se producirá sempre que a xornada anual efectiva de traballo individual do persoal sexa superior a xornada anual de traballo fixada no articulo 17 (xornada de traballo). No caso de avarías dunha grande entidade ou que poidan causar un importante deterioro na imaxe do servizo, a xefatura do mesmo poderá proceder, se fose preciso, a localización de persoal de apoio (distinto ao de garda e retén) para axudar a súa reparación, no suposto de que o persoal de garda e retén non fose suficiente para elo. Se fose necesario a realización de roldas durante a fin de semana ou días festivos, encomendadas as tarefas correspondentes, estas retribuiranse segundo o importe que figura nas táboas anexas. Unha vez publicado o IPC estatal definitivo de cada un dos anos de vixencia do presente convenio, se é superior ao 2% a táboa salarial actualizarase na diferencia a efectos de servir de base para a táboa salarial do ano seguinte. En caso contrario as táboas salariais anexas cualificaranse automaticamente como definitivas. A xornada de traballo será de corenta horas semanais (40 horas) distribuídas segundo o seguinte horario: As horas de intervención realizadas de luns a xoves desde o 01 de outubro ata o 31 de maio, se computarán como tales solo a partir das 19:00 horas. Os días de Noiteboa (24 de decembro) e Fin de ano (31 de decembro) serán días non laborables. A xornada anual de traballo para os tres anos de vixencia será de mil setecentas trinta e seis horas (1.736 horas). Todo o persoal terá dereito a un período de vacacións anuais de trinta (30) días naturais ou 22 laborais, que se desfrutarán ao longo de todo o ano. A retribución en período vacacional será: salario base máis antigüidade, complemento de posto de traballo e plus de convenio. Terán a consideración de festas, todas aquelas que regulamentariamente estean determinadas, tamén o día 1 de xuño, día da Patroa. Se o primeiro de xuño fose día non laborable, cambiarase polo día laborable inmediatamente anterior. O persoal, previo aviso e posterior xustificación, poderá ausentarse do traballo con dereito a remuneración, por algún dos motivos e períodos seguintes: 15 Días naturais en caso de matrimonio.4 Días naturais en caso de falecemento accidente ou enfermidade grave, hospitalización ou intervención cirúrxica de cónxuxe ou fillos/as.2 Días naturais polo falecemento, accidente ou enfermidade grave, hospitalización ou intervención cirúrxica sen hospitalización que precise repouso domiciliario, de parentes ata o segundo grao de consanguinidade ou afinidade. Cando por tal motivo o traballador ou traballadora necesite facer un desprazamento ao efecto, o prazo será de catro días naturais.1 Día por traslado de domicilio.2 Día por asuntos propios, previo aviso de 72 horas e a autorización de xefe de servizo. As licencias enténdense vinculadas ó feito causante, debéndose desfrutar ao producirse este. En todos os supostos contemplados neste artigo, recoñecerase o dereito a licenza retribuída tanto aos matrimonios convencionais como ás parellas de feito legalmente rexistradas nos rexistros públicos creados ou que se poidan crear, para o efecto en calquera ámbito xeográfico ou, en defecto destes últimos, ás acreditadas mediante escritura pública notarial outorgada conxuntamente, debéndose demostrar de forma fidedigna ante a empresa os requisitos establecidos anteriormente para o correspondente desfrute da licenza. Todo o persoal afectado polo convenio poderá solicitar, con cargo ao fondo estabelecido neste artigo, anticipos reintegrables que serán concedidos pola Dirección da empresa. A forma de amortización será: Establécense mil cincocentos euros (1.500,00 €) como cantidade máxima a solicitar por anticipo e solicitante. Terán prioridade para a concesión dos anticipos reintegrables aquel persoal que non solicitara nunca o mesmo, ou que de facelo, deixaran transcorrer máis tempo dende o pago da última amortización. A empresa destinará a esta fin a cantidade de catro mil cincocentos euros (4.500,00 €). Consideraranse incluídas no fondo de cada ano, as cantidades pendentes de reintegrar dos anticipos concedidos nos exercicios anteriores. O importe do fondo social para axuda de estudios, cultura, deporte, turismo social, etc., con destino a tódolos traballadores será o que se establece nas táboas salariais anexas ao presente convenio colectivo. A Dirección da empresa aprobará os criterios e programas, vixiando a distribución e contía para aplicar en cada caso, por proposta do Delegado de Persoal. Subministraránselle a todo o persoal as necesarias e habituais roupas de traballo, quedando determinada a súa entrega na forma seguinte: A utilización da roupa de traballo será obrigatoria durante a xornada laboral. As datas de entrega serán aproximadamente a primeiro de outubro para a roupa de inverno e o primeiro de xuño para a roupa de verán. A empresa comprométese a subscribir unha póliza de accidentes de traballo que lle garanta a cada traballador/a as seguintes indemnizacións: A empresa aboaralles a todo o persoal durante a situación de incapacidade temporal derivada de accidente de traballo e dende o primeiro día, a diferenza entre as prestacións da Seguridade Social e o 100% do salario base máis antigüidade e participación en beneficios, parte proporcional das pagas extras e complemento de convenio. De igual xeito, c omplementarase ata o 100% do salario base máis antigüidade, participación en beneficios, parte proporcional das pagas extras e complemento de convenio, nos casos de hospitalización e mentres dure esta. A devandita situación deberase acreditar fidedignamente para xerar o dereito a este complemento. Será de aplicación o capítulo XII do “VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022)”, publicado no Boletín Oficial do Estado do 3 de outubro de 2019, e a lexislación vixente sobre seguridade e saúde laboral, e ámbalas dúas partes velarán polo seu estrito cumprimento. No suposto de que a un traballador/a, realizando o seu cometido cun vehículo da empresa e cumprindo a función que lle foi asignada, se lle retirara o permiso de conducir, a empresa o acomodará a outro posto de traballo axeitado as súas facultades e se respectará a retribución do seu grupo e nivel profesional, por un máximo de 2 anos. Ó remate da suspensión será reintegrado o seu posto de traballo. Estes beneficios non terán lugar cando a causa da retirada do permiso de conducir se deba a imprudencia temeraria, embriaguez ou drogadicción, ou cando exista reincidencia. De conformidade co artigo 85.3 e) do Estatuto dos Traballadores, para velar pola aplicación, cumprimento e interpretación do estipulado no presente convenio colectivo, créase unha comisión paritaria entre os suxeitos participantes na negociación que desembocou no presente convenio colectivo, formada por un membro en representación dos traballadores e outro membro en representación da empresa. Defínese como domicilio da citada Comisión: as oficinas de FCC Aqualia, S. A. no municipio de Moaña. A comisión reunirase cando unha dás partes o solicite no prazo máximo de vinte días, debendo incluír na citación o orde do día. Os acordos da comisión requirirán, para a súa validez, a conformidade dos dous compoñentes da mesma. As funcións da comisión paritaria serán os seguintes: A Comisión emitirá resolución, con acordo ou sen el, sobre as materias tratadas no prazo de vinte días naturais contados a partires da data da reunión. As funcións da Comisión paritaria non obstruirán en ningún caso o libre exercicio da xurisdición competente de acordo ca normativa vixente. As partes que asinan este convenio acordan a súa adhesión ao V Acordo Sobre Solución Autónoma de Conflitos Laborais (Sistema Extraxudicial), ou o que puidese substituílo durante a vixencia desde convenio. De común acordo polas partes, e unha vez emitida resolución sen acordo, as partes poderán someter as discrepancias producidas aos procedementos de mediación e arbitraxe ante o Servicio de Solución de Conflitos do Consello Galego de Relacións Laborais. O sistema de clasificación profesional do persoal vinculado ao presente convenio colectivo será o do denominado “VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022)”, publicado no Boletín Oficial do Estado do 3 de outubro de 2019, e os convenios colectivos sectoriais estatais de xestión do auga que no futuro o sucedan. Por todo iso, as partes acordaron a adscrición das categorías profesionais do persoal que presta os seus servizos na empresa co sistema de clasificación profesional do “VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022)”, publicado no Boletín Oficial do Estado do 3 de outubro de 2019. Aos efectos do réxime disciplinario, aplicarase o VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022), publicado no Boletín Oficial do Estado do 3 de outubro de 2019, actualmente en vigor, e posteriormente na futura regulación que a este respecto se estableza no convenio colectivo que o substitúan. Estarase ao disposto na normativa sectorial establecida no “VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022)”, publicado no Boletín Oficial do Estado do 3 de outubro de 2019, e nos futuros convenios que o substitúan. En todo o non recollido no presente convenio, rexerase polo disposto no “VI Convenio Colectivo Estatal de las Industrias de Captación, Elevación, Conducción, Tratamiento, Distribución, Saneamiento y Depuración de Aguas Potables y Residuales (2018-2022)”, publicado no Boletín Oficial do Estado do 3 de outubro de 2019, sen supoñer ningún coste económico adicional ao pactado no presente convenio colectivo. A inaplicación das condicións de traballo establecidas no presente convenio poderase producir respecto das materias previstas no artigo 82.3 do Estatuto dos Traballadores, cando concorran as causas previstas no mesmo precepto legal. A empresa deberá iniciar o procedemento comunicando por escrito tanto a representación legal dos traballadores como a Autoridade Laboral a iniciación do período de consultas. Tras a celebración do preceptivo período de consultas, de duración non superior a quince días, de alcanzarse un acordo, este comunicarase á Autoridade Laboral. O acordo fixará o alcance e duración da medida de inaplicación de condicións de traballo acordada. En caso de desacordo durante o período de consultas, calquera das partes poderá someter a discrepancia á Comisión paritaria do convenio (regulada no artigo 28 do presente convenio) que se pronunciará dentro do prazo de quince días seguintes á formulación da discrepancia. Cando non se solicitara a intervención da Comisión paritaria ou cando a citada Comisión non alcanzase un acordo, as partes someteranse ao procedemento de mediación e arbitraxe ante o Servicio de solución de conflitos do Consello Galego de Relacións Laborais. Só se ambas partes así o solicitan e aceptan expresa e voluntariamente, poderán someterse a un arbitraxe vinculante. No caso de sometemento voluntario e expreso a dito arbitraxe vinculante, o laudo que se ditase tería a mesma eficacia que os acordos alcanzados no período de consultas e só se podería recorrer conforme ao procedemento e en base o disposto no artigo 91 do Estatuto dos Traballadores. O persoal o que a empresa lle encargue a lectura de contadores, percibirá a cantidade que figura nas táboas anexas por cada período de lectura trimestral. Alejandro Peral García Darío Arias Núñez David C. Soneira Fernández Manuel Viñas Pena Pablo Corrales González José Carlos Casal Iglesias